377 
Gesneriaceas tendere videntur. Quaecumque enim sit similitudo fructus in 
Myoporineis et Pedalineis quibusdam, a diversissimo ovario haec provenire 
videtur. In Myoporineis enim germen 4-loculare gemmulis in loculo sin- 
gulis, aut biloculare gemmulis geminatis, ita pendulis, ut raphe exteriore 
latere decurrit in chalazam inferam, micropyle supera sub sinu funiculi re- 
cepta. In Pedalineis vero, si saltem ex Craniolaria judicare auderem, ova- 
rium est uniloculare, carpellis duobus contextum, placentis parietalibus in 
laminam expansis latam, utroque margine dilatatam bilamellosam, utrinque 
gemmuliferam, gemmulis pluribus heterotropis. Coalescentibus sub evolu- 
tione fructus placentarum ramis, introducta simul parte carpellorum, loculi 
proveniunt fere ut in Pepone Ciicurbitacearum. Quantum haec structura a 
Myoporineis abludit, patet. Major quidem in placentarum conformatione 
cum Gesneriaceis est similitudo, sed semina harum numerosissima et mi- 
nuta, typice forsan quoque aliter versa, embryoque aliter conformatus ar- 
ctiorem affinitatem inter illas et Pedalineas agnoscere mihi vetant. 
De affinitate Pedalinearum cum Cucurbitaceis meam qualemcumque 
opinionem jam supra, de bis agens, attuli; addere lubet; Si Scrophulari- 
neae et Solanaceae affines consitlerantur non obstante forma corollae, idem 
de Pedalineis et Cucurbitaceis eodem fere jure statuere licet. Differentia 
enim germinis superi et inferi mediantibus Nhandirobeis fere tollitur. Ten- 
dentiae symmetricae indicia in staminibus dissimilibus Cucurbitacearum for- 
san adsunt; et stylus aliquando trifidus Josephiniae florem non omnino 
symmetricum indigitant. Formae fructus Cucurbitacearum longe rostrata?, 
setosae, muricatae, etc., in diversis generibus provenientes, in Pedalineis 
quoque obviae. Fructus Cucurbitacearum plerumque succosi, nunc autem 
exsucci coriacei nervisque validioribus percursi, ut in Pedalineis norma 
est. De summa seminum quoad formam, testam et embryonem congru- 
entia jam supra dixi. — Si denique qualitates in affinitatibus dijudicandis 
consulendae, semina oleo scatentia utriusque ordinis nec praetermittamus. 
Cevallieae Gronoviese. 
Sicyoideae. 
Cucurbitaceae. 
Nhandirobeae Fedalineae. 
Pangiaceae. 
